ખાસ કરીને દિવાળી તહેવાના દિવસોમાં આ બજારો અને માર્ગો પર જવા પહેલા લોકો દ્રીઘામાં મુકાય છે. કેમ કે, વાહન પાર્ક કયાં કરવુ, કયાં રસ્‍તેથી જવુ..? કારણ કે, મુખ્‍ય બજાર સટાબજાર અને સુભાષ રોડ વન-વે જાહેર કરી વાહનોની પ્રવેશબંઘી દરવખતની જેમ ચાલુ વર્ષે પણ કરી હોવાથી હાલ દિવાળીના તહેવાર સમયે લોકો મુંઝવણભરી સ્‍થ‍િતિ વચ્‍ચે નાછુટકે બજારમાં નિકળવુ પડે છે. તો જિલ્લા મથક વેરાવળમાં બસેતા તંત્રના ઉચ્‍ચ અઘિકારીઓને જાણે આ શીરર્દદ સમાન પરિસ્‍થ‍િતિનો ખ્‍યાલ જ ન હોય તેમ વાસ્‍તવીક બજારોમાં પાર્કીગ ઉભા કરવા કે અન્‍ય વિકલ્‍પો પર કંઇ કાર્યવાહી કરતા ન હોવાથી લોકોને દિવાળી પર્વે શીશર્દદ સમાન ટ્રાફીક સમસ્‍યાનો નાછુટકે સામનો કરવો પડે છે. જો કે, ચાલુ વર્ષે ઉપરોકત બજારો અને માર્ગો પૈકીના અમુક પોઇન્‍ટો પર ટ્રાફીક બ્રીગેડના જવાનો મુકી ટ્રાફીક સમસ્‍યા હલ કરવાનો પ્રયાસ સ્‍થાનીક પીઆઇ બી.બી.કોલીએ કર્યો છે. દિવાળી તહેવાર સમયે વેરાવળની બજારો અને મુખ્‍ય માર્ગો પર ટ્રાફીક સમસ્‍યા સર્જાતી હોવાનું તંત્રના અઘિકારીઓથી લઇ પ્રજાના પ્રતિનિઘિઓ સૌકોઇને ખબર હોવા છતાં તેનો કાયમી ઉકેલ લાવતા હોય તેવી કોઇ કામગીરી દિવાળી તહેવાર પહેલા કરતા હોય તેવું જોવા જાણવા મળતુ નથી. તો બીજી તરફ જિલ્લામથકમાં બેસતા રેવન્‍યુ, પોલીસ સહિતના વિભાગોના ઉચ્‍ચ અઘિકારીઓ સ્‍થાનીક પોલીસને ખો આપી સમસ્‍યા અંગે કાર્યવાહી કર્યાનો સંતોષ માની લે છે.